O‘zbekiston 7 oyda xorijdan nechta yengil avtomobil import qilgani ochiqlandi. Davlat statistika qo‘mitasi tegishli ma’lumot bilan bo‘lishdi. Qo‘mita xabariga ko‘ra, 2021 yilning yanvar-iyul oylarida O‘zbekiston 21ta xorijiy davlatdan qiymati 258,3 mln AQSh dollariga teng bo‘lgan 12,2 mingta yengil avtomobil import qilgan. Yengil avtomobillar importi o‘tgan yilning mos davri bilan solishtirilganda 5 983taga kamaygan. 2021 yilning o‘tgan 7 oyi mobaynida O‘zbekiston yengil avtomobillarni eng ko‘p import qilgan davlatlar: Xitoy – 3 751ta;   Koreya – 3 187ta;   Rossiya – 2 589ta;   Qozog‘iston – 1 330ta;   Polsha – 386ta;   Litva – 312ta;   Tailand – 250ta;   AQSh – 238ta;   Germaniya – 70ta;   Yaponiya – 56ta. Ma’lumot o‘rnida, 2021 yilning 7 oyida qiymati 7,7 mln AQSh dollariga 432ta elektromobil import qilingan.